text: Borgmester: Sygedagpenge i to år
  06 december 2011 kl. 16.31
  Sønderborg-borgmester Aase Nyegaard vil have den maksimal periode for at kunne modtage sygedagpenge forlænget fra et til to år.
  I et brev til beskæftigelsesminister Mette Frederiksen (S)  opfordrer hun ministeren til at tage initiativ til at få sygedagpenge-perioden forlænget.
  - De nuværende regler har resulteret i alt for mange sager, hvor borgeren føler sig i klemme mellem jobcentret beskæftigelsesmæssige indsats og den behandlingsmæssige lægelige indsats, skriver borgmesteren.
  Aase Nyegaard påpeger, at den lægelige indsats ofte trækker ud, og det gavner ikke patienterne, at de presses af jobcenteret til at komme ud på arbejdsmarkedet.
  - Er man syg, så er man syg og skal have lov til at være i fred, fastslår Aase Nyegaard.
  Hun peger på, at jobcenterets indsats bliver mere effektiv, når borgeren er rask.
  